b'\n_START_ARTICLE_\nCambrijsko hribovje\n_START_PARAGRAPH_\nCambrijsko hribovje (vali\xc5\xbeansko Mynyddoedd Cambria, v o\xc5\xbejem pomenu: Elenydd) je vrsta gorovja v Walesu._NEWLINE_Prvotno je bil izraz "Cambrijsko hribovje" uporabljen v splo\xc5\xa1nem pomenu za ve\xc4\x8dino gora v Walesu. Od leta 1950, je uporaba postala bolj lokalizirana na geografsko homogeno vi\xc5\xa1avje Mid Wales, znano v vali\xc5\xbean\xc5\xa1\xc4\x8dini kot Elenydd, ki se razteza od Pumlumona do Mynydd Mallaena. Ta neplodna in redko poseljena "divjina", se pogosto omenja kot pu\xc5\xa1\xc4\x8dava Walesa. Obmo\xc4\x8dje vklju\xc4\x8duje izvire reke Severn in reke Wye in je bilo neuspe\xc5\xa1no predlagano kot narodni park leta 1960 in 1970. Najvi\xc5\xa1ja to\xc4\x8dka obmo\xc4\x8dja je Plynlimon, 752 m._NEWLINE_\xc5\xa0ir\xc5\xa1a, bolj zgodovinska uporaba izraza vsebuje tudi Snowdonia v Severnem Walesu in Brecon Beacons in Black Mountains v Ju\xc5\xbenem Walesu. Te segajo v vi\xc5\xa1ino do 1090 m v Snowdoniji.\n_START_SECTION_\nGeologija in topografija\n_START_PARAGRAPH_\nMedtem ko Snowdonia vsebuje me\xc5\xa1anico vulkanskih kamnin in sedimentnih kamnin kambrijske in ordovicijske starosti, so hribovja Ju\xc5\xbenega Walesa predvsem devonske starosti iz starega rde\xc4\x8dega pe\xc5\xa1\xc4\x8denjaka in karbonskega apnenca in podobno starih pe\xc5\xa1\xc4\x8denjakov. Grebeni sredi Walesa pa so ve\xc4\x8dinoma nastala v ordoviciju in silurju iz pe\xc5\xa1\xc4\x8denjakov in meljevcev, ki na \xc5\xa1tevilnih podro\xc4\x8djih izdanjajo le redko in tako tvorijo bolj zaobljene travnate gri\xc4\x8de. Cambrijsko hribovje (v sodobnem pomenu besede) je na splo\xc5\xa1no manj priljubljeno pri pohodnikih in planincih kot hribovja severno in ju\xc5\xbeno. Ve\xc4\x8dina gorskih verig Walesa je obrnjena proti prevladujo\xc4\x8demu zahodnemu zra\xc4\x8dnemu toku, ki prihaja od Atlantskega oceana, zato imajo veliko padavin in v njih izvirajo \xc5\xa1tevilne reke, med katerimi sta najve\xc4\x8dji reki Severn in Wye, ki izvirata na vzhodnih pobo\xc4\x8djih Pumlumona.\n_START_SECTION_\nJezovi in vetrnice\n_START_PARAGRAPH_\nV Cambrijskem hribovju sta zajezitveni jezeri Elan Valley in llyn Brianne, ki zagotavljata vodo za angle\xc5\xa1ki West Midlands in Ju\xc5\xbeni Wales, poleg teh pa \xc5\xa1e zajezitvi Clywedog in Nant y Moch. Cefn Croes je mesto kontroverznega projekta vetrnih elektrarn v Cambrijskem hribovju ju\xc5\xbeno od ceste A44, med Aberystwythom in Llangurigom.\n_START_SECTION_\nPredlog narodnega parka\n_START_PARAGRAPH_\nObmo\xc4\x8dje je bilo od Komisije za narodne parke (predhodnik organa De\xc5\xbeelne komisije) leta 1965 predlagano kot narodni park,. Vendar so predlogu nasprotovali kmetje in lokalne oblasti na tem obmo\xc4\x8dju. Formalna posvetovanja o predlogu so se za\xc4\x8dela leta 1970, leta 1971 je De\xc5\xbeelna komisija predlagala revidirano mejo za imenovanje. Predlagano obmo\xc4\x8dje, 1.210 km2, je zajelo obmo\xc4\x8dje Pumlumona in Elenydda, obmo\xc4\x8dje, ki ga omejujejo naselja Machynlleth, Llangurig, Rhayader, Newbridge-on-Wye, Llanwrtyd Wells, Llandovery, Pumsaint, Tregaron, in Devil\'s Bridge. Kljub nadaljnjemu lokalnemu nasprotovanju, je Komisija 15. avgusta 1972 objavila sklep, ki je ozna\xc4\x8deval obmo\xc4\x8dje in ga posredovala v dr\xc5\xbeavnemu sekretarju Walesa, Petru Thomasu, v potrditev. _NEWLINE_Predlogu imenovanja so nasprotovali nato v vseh petih svetih grofij, 5 od 7 okro\xc5\xbenih svetih, 5 \xc5\xbeupnijskih svetih, National Farmers Union, Country Landowners, lastniki zemlji\xc5\xa1\xc4\x8d, Plaid Cymru, Kampanja za varstvo pode\xc5\xbeelja Walesa in drugi. Podporo za imenovanje je izrazilo Zdru\xc5\xbeenje pohodnikov, Youth Hostels Association in kolesarski Touring Club. Julija 1973 je dr\xc5\xbeavni sekretar napovedal odlo\xc4\x8ditev, da ne bo nadaljeval z dolo\xc4\x8ditvijo zaradi\xc2\xa0\xc2\xbbmno\xc5\xbei\xc4\x8dnih dokazov o kr\xc5\xa1itvah\xc2\xab\xc2\xa0in zavrnil tudi poziv za javno preiskavo. To je bilo prvi\xc4\x8d, tak\xc5\xa1no priporo\xc4\x8dilo za nacionalno ozna\xc4\x8ditev parka ni bila sprejeta.'